Muutettu Ehdotus: Euroopan parlamentin ja neuvoston asetus sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä /* KOM/2008/0647 lopull. - COD 2006/0006 */





[pic] | EUROOPAN YHTEISÖJEN KOMISSIO | Bryssel 14.10.2008 KOM(2008) 647 lopullinen 2006/0006 (COD) Muutettu ehdotus: EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (komission EY:n perustamissopimuksen 250 (2) artiklan nojalla esittämä) 2006/0006 (COD) Muutettu ehdotus: EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (ETA:n kannalta merkityksellinen teksti) 1. MENETTELYN VAIHE Komissio hyväksyi ehdotuksen (KOM(2006) 16 lopullinen – COD/2006/0006) 31. tammikuuta 2006 ja toimitti sen Euroopan parlamentille ja neuvostolle 31. tammikuuta 2006. Euroopan talous- ja sosiaalikomitea antoi ehdotuksesta lausuntonsa 26. lokakuuta 2006. Euroopan parlamentti teki ehdotukseen 162 tarkistusta ensimmäisessä käsittelyssä 9. heinäkuuta 2008. 2. EHDOTUKSEN TAVOITE Ehdotuksen tavoitteena on määritellä asetuksessa (EY) N:o 883/2004 annettujen sääntöjen täytäntöönpanomenettelyt kaikille asiaan liittyville osapuolille. Ehdotuksella saatetaan loppuun asetuksella (EY) N:o 883/2004 saavutettu nykyaikaistaminen ja pyritään parantamaan nykyisiä menettelyjä yksinkertaistamalla niitä ja selkeyttämällä voimassa olevia säännöksiä useilla aloilla. Ehdotuksessa pyritään myös ottamaan huomioon kokemukset, joita on saatu sosiaaliturvalaitosten välisestä tiivistetystä yhteistyöstä, johon asetuksessa (EY) N:o 883/2004 viitataan (mm. jäsenvaltioiden välinen sähköinen tiedonvaihto). 3. MUUTETUN EHDOTUKSEN TARKOITUS Muutetun ehdotuksen tarkoituksena on muuttaa joitakin alkuperäisen ehdotuksen kohtia Euroopan parlamentin esittämien tarkistusten mukaisesti. Komissio voi hyväksyä suurimman osan parlamentin tarkistuksista (159 ehdotetuista 162:sta), koska ne ovat yhdenmukaisia ehdotuksen tavoitteiden kanssa. Nämä tarkistukset liittyvät asetuksen (EY) N:o 883/2004 täytäntöönpanomenettelyihin, ja yleensä niillä pyritään varmistamaan, että sosiaaliturvaetuudet myönnetään nopeasti ja tehokkaasti EU:n kansalaisille (byrokratiaa vähentämällä). Kun otetaan huomioon sosiaaliturvajärjestelmien laaja kirjo unionissa, tavoitteeseen voidaan päästä useammalla kuin yhdellä tavalla, ja komissio voi noudattaa yhteisön lainsäätäjien ratkaisua niiden kartoitettua tehokkaimpia menettelyitä, joista on hyötyä kaikille sidosryhmille. 4. EUROOPAN PARLAMENTIN TEKEMIÄ TARKISTUKSIA KOSKEVAT HUOMAUTUKSET 4.1. Komission hyväksymät tarkistukset Komissio voi hyväksyä tarkistukset 1–14, 16–25, 27–54 ja 56–162. Monet näistä tarkistuksista ovat täysin tai lähes samanlaisia kuin neuvoston tekemät muutokset sosiaaliturvaa käsittelevän neuvoston työryhmän keskustelujen jälkeen. Komissio tarkasteli näitä perusteellisesti neuvoston työryhmässä käytyjen neuvottelujen aikana ja voi hyväksyä ne. Muut muutokset ovat luonteeltaan kielellisiä tai niissä selvennetään menettelyä. 4.2. Tarkistukset, jotka komissio voi hyväksyä osittain tai uudelleen muotoiltuina Tarkistus 15 Tarkistus noudattelee Euroopan tietosuojavaltuutetun lausuntoa ja neuvoston hyväksymiä muutoksia. Siinä käsitellään jäsenvaltioiden viranomaisten välistä henkilötietojen vaihtoa ja näiden tietojen suojaa siltä osin kuin tiedot liittyvät sosiaaliturvaetuuksiin. Tarkistuksessa tehdään viittaus henkilötietojen käsittelyä koskevaan direktiiviin 95/46/EY, ja se vaikuttaa asetuksen (EY) N:o 883/2004 liitteen IV sisältöön (4 alakohta). Tällä saatetaan puuttua jäsenvaltioiden toimivaltaan ja sisäisiin järjestelyihin, jotka jo katetaan direktiivillä 95/46/EY. Komissio voi hyväksyä loput tarkistuksesta (1–3 alakohta). 4.3. Tarkistukset, joita komissio ei voi hyväksyä Komissio ei voi hyväksyä tarkistuksia 26 ja 55. Tarkistus 26 Tarkistuksella 26 on tarkoitus selkeyttää säännöksiä, jotka koskevat toimivaltaisen laitoksen tilapäisesti maksamien käteis- ja luontoisetuuksien korvaamista. Asetuksen 6 artiklan 4 kohdan ensimmäisen alakohdan uusi muotoilu, joka hyväksyttiin neuvostossa osana osittaista yleisnäkemystä, on täsmällisempi. Siinä on otettu huomioon sosiaaliturvaa käsittelevässä neuvoston työryhmässä saavutettu edistys, erityisesti III luvun IV jakson osalta (rahoitussäännökset). Tarkistus 55 Tarkistuksen 55 mukaan asianomaiselle henkilölle myönnetään aina todistus sovellettavasta lainsäädännöstä (esim. komennustyön tapauksessa) ja siinä esitetään työnantajan ilmoittama palkka. Tarkistuksessa vaaditaan enemmän tietoja kuin mikä on tarpeen sosiaaliturvatarkoituksiin komennustapauksissa (sovellettavan lainsäädännön määrittäminen) ja asetuksen tavoitteiden kannalta. 5. MUUTETTU EHDOTUS Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan mukaisesti.